钦定古今图书集成/理学汇编/学行典/第190卷 > 王士弘
## 钦定古今图书集成/理学汇编/学行典/第190卷 > 王士弘

按《元史孝友传》：“王士弘，延安中部人。父搏有疾，士弘
倾家赀求医，见医即拜，遍祷诸神，扣额成疮。父殁，哀
毁尽礼，庐墓三年，足未尝至家。墓庐上有奇鹊来巢，
飞鸟翔集，与士弘亲近，若相狎然，众咸异之。终丧，复
建祠于茔前，朔望必往奠祭，虽风雨不废也。有司上
其事于朝，旌表之。”